पाएं अपने शहर की ताज़ा ख़बरें और फ्री ई-पेपरडाउनलोड करें
भोपाल। खजुराहो मध्यप्रदेश के छतरपुर जिले में स्थित विख्यात पर्यटन स्थल है। यह भारत में ताजमहल के बाद सबसे ज्यादा देखा जाने वाला पर्यटन स्थल है। जिसे चंदेल शासकों ने सन 900 से 1130 के बीच बनवाया था। यह देश का प्रसिद्ध पर्यटन और पुरातात्विक स्थल है। जहां हिन्दू और जैन मूर्तिकाल से सजे करीब 25 मंदिर और 3 संग्रहालय हैं। यहां आए दिन पर्यटकों की भारी भीड़ रहती है, लेकिन पिछले कुछ दिनों से सेक्स-शिक्षा के ये मंदिर सूने पड़े है।
पर्यटन नगरी खजुराहो आने वाले पर्यटकों की संख्या की कमी के साथ ही यहां की सुविधाओं से प्रशासन ने ध्यान हटा लिया है। यहां पर वाटर स्पोर्टस के लिए प्रेम सागर तालाब में शुरु की गई बोटिंग ठप हो गई है। वहीं गंदगी से भरे शिवसागर तालाब में लगाए गए फव्वारे भी निकाल लिए गए हैं।
इतना ही नहीं ननौरा तालाब के बीच से डाली गई सड़क अभी भी लोगों के मन में खटक रही है। इस तरह से पर्यटन नगरी के तालाबों को उपेक्षित करने के साथ ही जिम्मेदार अधिकारी पर्यटन को भी क्षति पहुंचा रहे हैं।
फव्वारा लगाया और निकाल लिया: पर्यटन नगरी के शिवसागर तालाब में सौंदर्यीकरण, पश्चिम मंदिर समूह के नए द्वार, सड़क आदि के लिए पुरातत्व विभाग ने कई वर्ष पहले 4 करोड़ 19 लाख रुपए सीपीडब्ल्यूडी के पास जमा कर दिए थे। इसका काम अभी अधूरा पड़ा है।
खजुराहो आने वाले पर्यटक सबसे पहले इसी तालाब से रूबरू होते हैं। इसके बाद भी तालाब की सफाई नहीं हो रही है। करीब दो वर्ष पहले इन्वेस्टर्स मीट के दौरान इस तालाब में फव्वारा लगाकर यहां की सुंदरता बढ़ाई गई थी, लेकिन अब गंदगी के बीच इस फव्वारे को वापस निकाल लिया गया है।
खजुराहो के मंदिरों का इतिहास बताता है कि इनकी श्रृंखला सौ बरसों में बनकर तैयार हुई। शुरू में इनकी संख्या 85 थी, जिनमें से आज सिर्फ 22 बची हैं। मंदिर की कलात्मकता इस तरह की है कि सारे मंदिर बड़े प्लेटफॉर्म पर बने हैं।
अगली स्लाइड पर पढ़े खजूराहो की सुंदरता के बारे में विस्तार से ...
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hne_Deva zho_Hant eng_Latn